हर सितारे दे आंगर हेलेन दे कैरियर च बी ओह् दौर आया, जिसलै उंदी चमक मद्धम पौन लगी। नायिकाएं पास्सेआ गै खलनायिका दा किरदार नभाने ते डांस करने दा चलन शुरू होई जाने उप्पर उनेंगी कम्म थ्होना तकरीबन बंद होई गेआ। ऐसे समें च संवाद ते काफी मदाद कीती ते उनेंगी ‘ईमान-धरम’ ‘डान’ ते दोस्ताना जनेई फिल्में च किश शैल भूमका दुआईं। निर्माता, निर्देशक महेश भट्ट ने बी उनेंगी अपनी फिल्म ‘लहू के दो रंग’ च इक चुनौतीपूर्ण भूमका दित्ती जेह्दे लेई उनेंगी सर्वश्रेष्ठ सहनायिका दा फिल्मफेयर पुरस्कार बी थ्होआ।